ALGAE. 
*79 
et vasorum, in sensus incidentium, di- 
rectione gaudent, 
* Simplices, 
IO. CONFERVA rutilans. 
C. filis continuis , simplicibus , capillaceis, 
rectis, granulis cylindraceis , parallelis, confertis. 
Ad littora maris septentrionalis prope Eckwar- 
den Ducatus Oldenburgici (in den alten Piit- 
ten) observavit Clariss. Tr entep o hly qui mecum 
descriptionem cum speciminibus communicavit. 
Caespes filorum oblongus , vel ovatus, planta- 
rum ramentis adhaeret eaque tota tegit. 
Fila inarticulata, geniculis destituta, simpli- 
cia, recta, apice acuta, unciam ad quatuor uncias 
longa, viridi -et lutescenti - ferruginea, seu fusca, 
membranacea, capillo humano tenuiora. 
Granula oblongo -cylindracea, utrinque ob- 
tusa, hyalina, aut in medio tantum puncto seu ma- 
cula fusca opaca notata, parallela, longitudinaliter 
sita, diametro sua quadruplo longiora, primum con- 
fertissima seu aggregata, unde fila apparent pulchre 
variegata , denique vero remotiora , sparsa et non 
raro elapsa omnia, filis tunc maxime hyalinis adeo, ut 
non nisi margo sit conspicuus. 
Exsiccatione fila longitudinaliter plicata evadunt, 
colore magis lutescente, rutilante et quasi vernice 
obducta. Vitri laminae arcte adhaerent. 
Observ. Granulorum figura cylindracea tunc demum 
probe observatur, cum sint remota et 
sparsa, antea enim ob. eorum congeriem 
discerni nequeunt. 
